stanford-oval/wikipedia huggingface dataset:
Bob Bemer
Ura

Bemer aloitti uransa Douglas Aircraft Companyn palveluksessa vuonna 1941. Hän aloitti ohjelmoijana alkuvuodesta 1949 ja jatkoi sillä uralla eläkeikään asti. Hän oli ensimmäisiä, jotka työskentelivät tietokoneiden parissa ja kehittivät tietokoneita nykyisenlaisiksi. Hän ehti uransa aikana työskennellä useissa yrityksissä: RAND Corporation, Marquardt, Lockheed, IBM (ohjelmastandardien johtaja), Univac, Bull GE, General Electric ja Honeywell.
Bemerin tärkeimpiä töitä on ASCII-standardin kehittäminen. Bemer esitteli ehdotuksen ANSI:lle ja kahden vuoden työn jälkeen ASCII standardoitiin vuonna 1963. ASCII ei yleistynyt heti vaan 1960-luvun lopulla määrättiin ASCII-yhteensopivuus Yhdysvaltain liittovaltion tasolla. Standardi on mahdollistanut muun muassa sähköpostin, World Wide Webin sekä monet muut asiat tietokonealalla. Bemer oli mukana komiteassa, jossa syntyi COBOL.
Vuonna 1971 Bemer julkaisi varoituksen ongelmista, jotka syntyisivät kahden numeron käyttämisestä neljän sijasta vuosien esittämiseen. Bemerin varoituksiin Y2K-ongelmasta ei suhtauduttu vakavasti, ja ongelman korjaamiseen käytettiin paljon rahaa myöhemmin.
Bob Bemer kuoli syöpään 22. kesäkuuta 2004 kotonaan Possum Kingdom -järvellä Texasissa. Bemer ehti olla elämänsä aikana kuusi kertaa naimisissa.
Aiheesta muualla

History of Computing Foundationin sivu Bob Bemeristä
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat 
Tieteilijät:  Association for Computing Machinery  CiNii  DBLP  MathSciNet  Scopus  zbMATH 
Muut:  SNAC  IdRef
Björn Månsson

| Björn Månsson |
| --- | --- |
 Månsson vuonna 2015
Ruotsalaisen eduskuntaryhmän pääsihteeri
 2000–2013  
RKP-nuorten puheenjohtaja
 1975–1977  
Edeltäjä:  Olav Jern
Seuraaja:  Mikael Ingberg
Henkilötiedot
Syntynyt: 17. joulukuuta 1952 (ikä 71)  Helsinki, Suomi
Ammatti:  toimittaja, poliitikko
Puoliso:  Riitta Mäkinen-Månsson
Lapset:  3
Tiedot
Puolue:  RKP
Björn Månsson (s. 17. joulukuuta 1952 Helsinki) on suomalainen toimittaja ja poliitikko. Lisäksi hän on toiminut ruotsalaisen eduskuntaryhmän pääsihteerinä.
Tausta ja yksityiselämä

Månsson on naimisissa muotokuvataiteilija Riitta Mäkinen-Månssonin kanssa. Heillä on kolme aikuista lasta. Perhe asuu Helsingin Tapanilassa.
Ura journalistina

Vuosina 1982–2009 Månsson toimi Hufvudstadsbladetin pääkirjoitustoimittajana. Kirjoituksissaan Månsson on keskittynyt lähinnä kotimaan poliittisiin ilmiöihin ja EU-politiikkaan. Månsson on myös kirjoittanut kolumneja useista matkoistaan.
Månsson on myös johtanut suomenruotsalaisten toimittajien keskusjärjestöä, Finlands svenska publicistförbund, viimeksi vuoden 2007 toimikaudella. Vuosina 1992–1998 Månsson toimi Suomen Journalistiliiton varapuheenjohtajana.
Poliittinen ura

Nuoruudessaan Månsson oli aktiivinen nuorisopoliitikko. Hän profiloitui muun muassa ydinvoiman vastustajana toimiessaan vuosina 1975–1977 RKP:n nuorisojärjestön, Svensk Ungdomin, puheenjohtajana. Vuosina 1977–1982 häntoimi Pernajan kunnanvaltuuston jäsenenä.
Vuonna 2000 Månsson valittiin ruotsalaisen eduskuntaryhmän pääsihteeriksi. Hän toimi virassa aina vuoteen 2013 asti, jolloin hän erosi alkaakseen kirjoittaa RKP:n historiikkia, joka käsitteli puolueen historiaa 1970-luvulta lähtien.
Poliittinen ura > Vaalimenestys

Vuoden 2009 eurovaaleissa Månsson sai RKP:n ehdokkaana 13 334 ääntä, muttei tullut valituksi. Eduskuntavaaleissa 2011 hän sai 2 847 ääntä.
Chêne-Bougeries

| Chêne-Bougeries |
| --- | --- |

 vaakuna
 Chêne-Bougeries
 Koordinaatit: 46°11′54″N, 6°11′03″E 
Valtio:  Sveitsi
Kantoni:  Geneve
Pinta-ala:  
 – Kokonaispinta-ala:  4,14 km²
Korkeus:  383–429 m
Väkiluku (31.12.2022)  (vakituiset asukkaat):  23 261
 – Väestötiheys:  3 211 as./km²
 
 www.chene-bougeries.ch 
Infobox OKVirheellinen NIMI-arvo: 
Chêne-Bougeries on kaupunki Lounais-Sveitsissä, Geneven kantonissa. Kaupungissa on runsaat 12 000 asukasta.
Sijainti

Chêne-Bougeries sijaitsee Genevenjärven lounaispuolella rajoittuen etelässä Arvejokeen ja lännessä Geneven kaupunkiin. Chêne-Bougeriesin muut naapurikunnat ovat Cologny ja Vandoeuvres pohjoisessa, Thônex ja Chêne-Bourg idässä sekä Veyrier etelässä. Chêne-Bougeries muodostaa yhtenäisen kaupunkialueen Geneven ja Chêne-Bourgin kanssa.
Aiheesta muualla

Kuvia tai muita tiedostoja aiheesta Chêne-Bougeries Wikimedia Commonsissa
Genequand, Christiane: Chêne-Bougeries (Sveitsin historiallisen tietosanakirjan artikkeli) Historisches Lexikon der Schweiz (HLS).  14.7.2005. Bern:  Stiftung HLS. (saksaksi), (ranskaksi), (italiaksi)
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
Supreme Snowboarding

| Supreme Snowboarding |
| --- | --- |
Kehittäjä:  Housemarque
Julkaisija:  Infogrames Entertainment SA
Julkaistu:   1999
Lajityyppi:  urheilupeli
Pelimuoto:  yksinpeli ja moninpeli
Alusta:  Windows
Lisää peliartikkeleitaVideopelien teemasivulla
Supreme Snowboarding (myös nimellä Boarder Zone) on suomalaisen Housemarquen kehittämä lumilautailupeli, jonka Infogrames julkaisi Windowsille vuonna 1999. Pelistä tuli ensimmäinen suomalainen yli miljoona kappaletta myynyt videopeli. Peliä myytiin myös Kellogg’s-muropakettien kylkiäisenä, mikä nosti myyntimäärän yli 1,5 miljoonaan kappaleeseen.
Pelistä oli kehitteillä käännös Sega Dreamcastille, mutta julkaisu peruuntui.
Pelaaminen

Pelissä on 15 rataa, joista yhdeksän syöksylaskemista varten ja kuusi temppuilemiseen. Radat on jaettu kolmelle eri vaikeustasolle. Pelissä on kuusi hahmoa omine vahvuuksineen ja heikkouksineen.
Aiheesta muualla

Boarder Zone MobyGamesissa (englanniksi)
Supreme Snowboarding Housemarquen sivuilla (Arkistoitu – Internet Archive)
Real Valladolid

Real Valladolid Club de Fútbol on espanjalainen jalkapalloseura Valladolidin kaupungista Kastilia ja Leónista. Seuran edustusjoukkue pelaa Espanjan korkeimmalla sarjatasolla Primera Divisiónissa.
Seuran kotistadion on espanjalaisen runoilijan ja dramaturgin José Zorrillan mukaan nimetty Estadio José Zorrilla. Stadion valmistui vuonna 1982 ja sen kapasiteetti on 26 512 istumapaikkaa.
Historia

Real Valladolid perustettiin 20. kesäkuuta 1928 Real Unión Deportiva de Valladolidin ja Club Deportivo Españolin yhdistyessä.
Seura nousi ensimmäistä kertaa korkeimmalle sarjatasolle Primera Divisióniin kaudeksi 1947–1948 sijoituttuaan edellisellä kaudella Segunda Divisiónin ensimmäiseksi. Kahta kautta myöhemmin vuonna 1950 seura ylsi Espanjan cupin Copa del Generalísimon loppuotteluun, mutta hävisi Athleticille maalein 4–1.
Seuraavat lähes kymmenen kautta seura pelasi korkeimmalla sarjatasolla ennen lyhyttä pudotusta alemmas kaudeksi 1958–1959 ja nousua takaisin ylemmäs seuraavaksi kaudeksi. 1960- ja 1970-luvut olivat seuralle aaltoliikettä eri sarjojen välillä ja kaudella 1970–1971 seura putosi kolmannelle sarjatasolle. Kaudeksi 1980–1981 seura nousi jälleen korkeimmalla sarjatasolle ja pelasi siellä kautta 1992–1993 lukuun ottamatta yhtäjaksoisesti kauteen 2003–2004 asti. Parhaimmillaan seura on sijoittunut Primera Divisiónin neljänneksi kaudella 1962–1963. Seura teki paluun korkeimmalle sarjatasolle kaudeksi 2007–2008 varmistettuaan nousun jo kahdeksan kierrosta ennen kauden 2006–2007 päätöstä. Tällä kertaa seura vietti sarjassa kolme kautta kamppaillen lähinnä alemman keskikastin sijoituksista ja putosi kauden 2009–2010 päätteeksi jälleen Segunda Divisióniin jäätyään kolmanneksi viimeiseksi.
Real Valladolidin suurin saavutus on liigacupin voitto vuodelta 1984. Tuolloin se kukisti kaksiosaisessa loppuottelussa Atlético Madridin yhteismaalein 3–0.
Entisiä pelaajia

Rubén Baraja
José Luis Caminero
Luis García
Gabriel Heinze
Fernando Hierro
René Higuita
Alen Peternac
Carlos Valderrama
Sergio Asenjo
Joseba Llorente
Pedro León
Entisiä valmentajia

Javier Clemente
Miroslav Đukić
Sergije Krešić
Gregorio Manzano
José Luis Mendilibar
Abel Resino
Saavutukset

Copa de la Liga: 1984
Aiheesta muualla

Wikimedia Commonsissa on kuvia tai muita tiedostoja aiheesta .
Real Valladolidin sivusto (espanjaksi)
Keskiryhmä

| Keskiryhmä Mittengruppen |
| --- | --- |
Parlamentti:  Pohjoismaiden neuvosto
Jäsenpuolueet:  30
Puheenjohtaja:   Linda Modig
Pääsihteeri:   Terhi Tikkala
Ideologia:   Poliittinen keskusta  Kristillisdemokratia  Liberalismi  Vihreä politiikka 
Kotisivu:  mittengruppen.org
Keskiryhmään kuuluvat keskustapuolueet, liberaalit, kristillisdemokraattiset sekä vihreät puolueet Pohjoismaissa. Keskiryhmä on Pohjoismaiden neuvoston toiseksi suurin puolueryhmä.
Ryhmän hallituksessa on kymmenen jäsentä.
Puolueet

Ahvenanmaa
Ahvenanmaan liberaalit Liberalerna på Åland (Lib.)
Ahvenanmaan keskusta Åländsk Center (C)
Ahvenanmaan tulevaisuus Ålands Framtid (ÅF)
Kestävä aloite Hållbart initiativ (HI)
Färsaaret
Miðflokkurin (m)
Sjálvstýrisflokkurin (Sjfl.)
Sambandsflokkurin (sb)
Framsókn (Fr)
Grönlanti
Atassut (A)
Demokraatit (D)
Samarbejdspartiet (Sa)
Islanti
Framsóknarflokkurinn (F)
Viðreisn (V)
Miðflokkurinn (Mf)
Flokkur fólksins (Ff)
Norja
Kristillinen kansanpuolue Kristeligt Folkeparti (KrF)
Keskustapuolue Senterpartiet (Sp)
Venstre (v)
Suomi
Suomen Keskusta (Kesk.)
Vihreä liitto (Vihr.)
Suomen Kristillisdemokraatit (KD)
Suomen ruotsalainen kansanpuolue (RKP)
Ruotsi
Keskustapuolue Centerpartiet (c)
Kansanpuolue liberaalit Folkpartiet liberalerna (fp)
Kristillisdemokraatit  Kristdemokraterna (kd)
Ympäristöpuolue Vihreät Miljöpartiet de Gröna (mp)
Tanska
Radikale Venstre (RV)
Venstre (V)
Liberal Alliance (LA)
Moderaterne (M)
Puheenjohtajat

| Nimi | Puolue | Vuodet |
| --- | --- | --- |
| Karin Söder | c | 1983–1991 |
| Gustav Björklund | sfp | 1989–1991 |
| Anneli Jäätteenmäki | Kesk | 1991–1993 |
| Halldór Asgrimssón | F | 1993–1995 |
| Knud Enggaard | V | 1995–1997 |
| Johan J. Jakobsen | KrF | 1997–2001 |
| Ragnwi Marcelind | kd | 2001–2003 |
| Jens Christian Larsen | V | 2004 |
| Simo Rundgren | Kesk | 2005–2007 |
| Dagfinn Sundsbø | Sp | 2007–2008 |
| Bente Dahl | RV | 2008–2011 |
| Siv Friðleifsdóttir | F | 2011–2012 |
| Åsa Torstensson | c | 2012– |
Pääsihteerit

| Nimi | Vuodet | Kaupunki |
| --- | --- | --- |
| Claes Wiklund | 1983–1987 | Tukholma |
| Håkan Ekengren | 1987–1989 | Tukholma |
| Martti K. Korhonen | 1989–1991 | Helsinki |
| Joakim Lönnroth | 1991–1993 | Helsinki |
| Jan Kløvstad | 1993–1996 | Oslo (Göteborg) |
| Gunnstein Instefjord | 1996–1998 | Oslo |
| Marit Momrak-Wright | 1998–1999 | (vik.) Oslo |
| Lilian Hatling | 1999–2000 | (vik.) Oslo |
| Marit Momrak-Wright | 2000–2007 | Oslo |
| Terhi Tikkala | 2007– | Helsinki |
Aiheesta muualla

Keskiryhmän kotisivu
Pohjoismaiden neuvosto - keskiryhmä
| n k Pohjoismaiden neuvosto |
| --- | --- | --- |
| Jäsenmaat |   Islanti   Norja   Ruotsi   Suomi   Tanska  |  |
| Liitännäisjäsenet |   Ahvenanmaa   Färsaaret   Grönlanti  |  |
| Neuvosto |  Keskusta: 23  Konservatiivit: 13  Sosiaalidemokraatit: 23  Vapaa Pohjola: 7  Vihreä vasemmisto: 8  |  |
| Palkinnot |  Elokuva  Kirjallisuus  Musiikki  Lasten ja nuorten kirjallisuus  Ympäristö  |  |
| Muuta |  Nordic Master Programme  Nuorten Pohjoismaiden neuvosto  Pohjoismainen kulttuuripiste  |  |
Frans Jousi

| Frans Jousi |
| --- | --- |

Henkilötiedot
Koko nimi:  Frans Oskar Jousi
Syntynyt: 12. toukokuuta 1890 Mäntsälä
Kuollut: 23. marraskuuta 1931 (41 vuotta) Tampere
Kansalaisuus:   Suomen suuriruhtinaskunta (1890–1917)  Suomi (1917–1931)
Ammatti:  rakennusmestari
Puoliso:  Toini Cecilia Polviander
Lapset:  Tyyko Einari Jousi (1911-2002)
Frans Oskar Jousi (12. toukokuuta 1890 Mäntsälä – 23. marraskuuta 1931 Tampere) oli hämäläinen rakennusmestari, joka suunnitteli 1920-luvulla useita rakennuksia tamperelaiselle Osuusliike Voimalle.
Frans Jousen allekirjoitus
Elämä

Frans Oskar Jousi syntyi Mäntsälässä toukokuussa 1890. Jousi avioitui sairaanhoitajatar Toini Cecilia Polvianderin (s. 24. syyskuuta 1888 Huittinen) kanssa Mäntsälässä 22. heinäkuuta 1910. Toini Cecilian isoisoisä oli Suomen sotaan Porin rykmentin lipunkantajana osallistunut ja J. L. Runebergin Vänrikki Stoolin tarinoiden esikuvana pidetty Karl Gustaf Polviander. Jousi osallistui 12. ja 13. elokuuta 1911 voimistelu- ja urheiluseura Mäntsälän Veljien riveissä Sääksjärven Mäntsälässä järjestettyihin yleisurheilun mestaruuskilpailuihin tullessaan toiseksi sekä 100 että 200 metrin juoksussa. He muuttivat yhdessä Pirkkalaan 1911 ja saivat samana vuonna pojan joka jäi parin ainoaksi lapseksi. Jousi kuoli marraskuussa 1931 ja hänet on haudattu Kalevankankaan hautausmaalle.
Jousen pojanpojanpojanpoika on hervantalainen vasemmistolainen vaikuttaja, filosofi ja taiteilija Vili Antero Jousi.
Ura

Valmistuttaan Tampereen teollisuuskoulusta vuonna 1915 Frans Jousi työskenteli piirtäjänä Uudenmaan läänin maanviljelysseuran, arkkitehti Georg Schreckin ja rakennusmestari Heikki Tiitolan palveluksessa. Vuodesta 1920 alkaen Jousi oli Osuusliike Voiman rakennustoimiston johtajana ja liikkeen kiinteistöjen isännöitsijänä.
Tyyli

Jousi suunnitteli 1920-luvulla Tampereelle useita pelkistettyjä klassismia edustavia rakennuksia. Jousen suunnittelemista rakennuksista tunnetuin on vuonna 1920 Tammelantorin itälaitaan valmistunut Tammelan Voiman nelikerroksinen asuin- ja liiketalo.
Tunnettuja töitä

Osuusliike Voiman liike- ja asuinrakennus, Epilä, 1919
Asunto Oy Kyttälä, Aleksanterinkatu 33, Tampere, 1920
Tammelan Voiman asuin- ja liiketalo, Tammelantori, Tampere, 1920
Osuusliike Voiman liike- ja asuinrakennus, Siuro, 1921
Osuusliike Voiman leipomo, Tampere
Metodistikirkon talo, Lapintie 4, Tampere, 1924
Mäntän Osuuskaupan talo, Mänttä, 1924
Asunto Oy Tampereen Polvikatu, Polvikatu 1, Tampere, 1925
Osuusliike Voiman keskusvarasto, nyk. Hotelli Villa, Sumeliuksenkatu 14, Tampere, 1926
Asunto-Osakeyhtiö Soukanlahdenkatu 24, Polvikatu 3, Tampere, 1926
Asunto Oy Kastinlinna, Lapintie 26, Tampere, 1927
Asunto Oy Ilomäentie 2, Tampere, 1928
Uudenkylän Toverit ry:n työväentalo, Tampere, 1934
Aiheesta muualla

Frans Jousi Arjenhistoria.fi:ssä
Tammelan Voiman talo 1920-luvun alussa.
Osuusliike Voiman Siuron rakennus
Osuusliike Voiman Epilän rakennus
Mäntän osuuskaupan talo
Mäntän osuuskaupan talon pohjapiirrokset
Kulen

Kulenia
Kulen on Kroatian Slavonian alueelta peräisin oleva mausteinen, paprikalla maustettu salami.
Paški sir

Paški sir -juustoa
Paški sir on Kroatian Pagin saarelta peräisin oleva kova ja suolainen lampaanjuusto.
Paški sir -juuston valmistus aloitettiin vuonna 1870, jolloin saarelle tuotiin merino negretti -rodun pässejä paikallisten paška-rotuisten lampaiden maidontuotannon lisäämiseksi. Vanhin kirjallinen lähde juustosta on vuodelta 1925. Juusto sai EU:n nimisuojajärjestelmän suojattua alkuperänimitystä vastaavan kroatialaisen ZOI-statuksen vuonna 2019. ZOI-status on myös edellytys EU:n nimisuojan saamiselle, jota saatetaan myöntää tulevaisuudessa.
Juustoa valmistetaan Pagin maatiloilla, sekä kolmella meijerillä. Pagin saarella on 25-28 000 lammasta ja kukin lammas tuottaa 80–150 litraa maitoa imetysaikana. Niiden maidolla on suuri rasva- ja proteiinipitoisuus. Lampaat laiduntavat vuoden ympäri, minkä lisäksi niitä ruokitaan heinällä ja maissilla.
Maidon hyydyttämiseksi käytetään juoksutetta ja hyytynyt massa leikellään 5-7 cm levyisiksi nelikulmioiksi. Pilkotut palat pilkotaan edelleen pienemmiksi paloiksi, jotka kuumennetaan 41 °C asteeseen. Näin syntynyt juustomassa muotitetaan ja puristetaan. Juustoa suolataan merisuolalla hieroen sitä juuston pintaan kolmisen kertaa seuraavien 48 tunnin aikana. Juuston kypsymiseen kuluu vähintään kaksi kuukautta.
Valmis juusto on lieriön muotoinen. Leveydeltään lieriö on noin 20 cm ja korkeudeltaan noin 8 cm. Painoa sillä on 2–4 kiloa. Juuston kuori on väriltään punertava tai ruskea ja koostumukseltaan se on kimmoisaa ja helposti leikattavaa. Pitempään kypsyneestä juustosta tulee rakeisempaa.
Collex-Bossy

| Collex-Bossy |
| --- | --- |
 Collexin kylä.
 vaakuna
 Collex-Bossy
 Koordinaatit: 46°16′18″N, 6°07′43″E 
Valtio:  Sveitsi
Kantoni:  Geneven kantoni
Pinta-ala:  
 – Kokonaispinta-ala:  6,89 km²
Korkeus:  399–481 m
Väkiluku (31.12.2022)  (vakituiset asukkaat):  1 727
 – Väestötiheys:  251 as./km²
 
 www.collex-bossy.ch 
Infobox OKVirheellinen NIMI-arvo: 
Collex-Bossy on kunta Lounais-Sveitsissä Geneven kantonissa. Vuoden 2022 lopussa kunnassa oli 1 727 asukasta.
Aiheesta muualla

Kuvia tai muita tiedostoja aiheesta Collex-Bossy Wikimedia Commonsissa
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
Bolognan Guglielmo Marconin lentoasema

Bolognan Guglielmo Marconin lentoasema (IATA: BLQ, ICAO: LIPE) on kansainvälinen lentoasema kuusi kilometriä Bolognan keskustasta Italiassa. Lentoasema on nimetty Bolognasta kotoisin olevan Guglielmo Marconin mukaan. Lentoasema oli vuonna 2023 Italian seitsemänneksi vilkkain matkustajamäärän mukaan.
Terminaali

Lentoasemalla on yksi terminaali, jota laajennettiin 2011 ja 2013 välisenä aikana. Terminaalissa on 24 porttia.
Lentoyhtiöt ja kohteet

| Lentoyhtiö | Kohteet |
| --- | --- |
Aegean Airlines: Ateena
Aer Lingus: Kausittainen: Dublin
Aeroflot: Moskova-Šeremetjevo
Air Arabia Maroc: Casablanca
Air Cairo: Sharm el Sheikh
Air Dolomiti: München
Air France: Pariisi-Charles de Gaulle
Air Italy: Olbia
Air Moldova: Chisinau
Air Serbia: Niš
Alitalia: Catania, Rooma-Fiumicino Kausittainen: Olbia
American Airlines: Kausittainen: Philadelphia
Austrian Airlines: Wien
Blu-Express: Tirana Kausittainen: Korfu, Karpathos, Kefallonia, Kos, Lampedusa, Mykonos, Preveza, Rodos, Samos, Santorini, Skiathos, Zakynthos
Blue Air: Bacău, Bukarest
British Airways: Lontoo-Heathrow
Brussels Airlines: Bryssel
Czech Airlines: Praha
easyJet: Lontoo-Gatwick
Emirates: Dubai
Ernest Airlines: Kiova-Žuljany, Tirana
Eurowings: Düsseldorf, Köln/Bonn
Finnair: Kausittainen: Helsinki
Georgian Airways: Tbilisi
HOP!: Lyon
Iberia Regional: Madrid
KLM: Amsterdam
Lauda: Wien Kausittainen: Stuttgart
Lufthansa: Frankfurt
Neos: Boa Vista, Fuerteventura, Gran Canaria, Marsa Alam, Sal, Sharm el Sheikh, Teneriffa-Eteläinen Kausittainen: Ibiza, Iraklion, Karpathos, Kos, Marsa Matruh, Menorca, Mykonos, Rodos, Zanzibar
Pegasus Airlines: Istanbul-Sabiha Gökḉen
Royal Air Maroc: Casablanca
Ryanair: Alghero, Alicante, Amman-Queen Alia, Ateena, Barcelona, Bari, Beauvais, Berliini-Schönefeld, Bordeaux, Bratislava, Brindisi, Bukarest, Cagliari, Catania, Charleroi, Crotone, Edinburgh, Eindhoven, Fuerteventura (alkaa 2 marraskuuta 2019, Gran Canaria, Katowice (alkaa 29 lokakuuta 2019), Krakova, Köln/Bonn, Kööpenhamina, Lamezia Terme, Lanzarote, Lissabon, Lontoo-Luton, Lontoo-Stansted, Madrid, Malta, Manchester, Marseille, Palermo, Podgorica, Porto, Praha, Sevilla, Santander (alkaa 28 lokakuuta 2019), Tel Aviv (alkaa 29 lokakuuta 2019), Teneriffa-Eteläinen, Thessaloniki, Valencia, Varsova-Modlin, Wrocław Kausittainen: Bristol, Chania, Dublin, Iraklion, Ibiza, Korfu, Malaga, Mykonos, Palma de Mallorca, Rodos
Scandinavian Airlines: Kööpenhamina Kausittainen: Tukholma-Arlanda
TAP Air Portugal: Lissabon
Transavia: Eindhoven
Tunisair: Tunis
Turkish Airlines: Istanbul
UIA: Lviv
Vueling: Barcelona
Wizz Air: Budapest, Bukarest, Chișinău, Cluj-Napoca, Craiova, Iași, Sofia, Suceava, Timișoara Kausittainen: Katowice
Aiheesta muualla

Kuvia tai muita tiedostoja aiheesta Bolognan Guglielmo Marconin lentoasema Wikimedia Commonsissa
Lentoaseman verkkosivut
Collonge-Bellerive

| Collonge-Bellerive |
| --- | --- |
 Collonge-Belleriven kylä.
 vaakuna
 Collonge-Bellerive
 Koordinaatit: 46°15′02″N, 6°12′01″E 
Valtio:  Sveitsi
Kantoni:  Geneven kantoni
Pinta-ala:  
 – Kokonaispinta-ala:  6,12 km²
Korkeus:  399–481 m
Väkiluku (31.12.2022)  (vakituiset asukkaat):  8 496
 – Väestötiheys:  1 388 as./km²
 
 www.collonge-bellerive.ch 
Infobox OKVirheellinen NIMI-arvo: 
Collonge-Bellerive on kunta Lounais-Sveitsissä Geneven kantonissa. Vuoden 2022 lopussa kunnassa oli 8 496 asukasta.
Aiheesta muualla

Kuvia tai muita tiedostoja aiheesta Collonge-Bellerive Wikimedia Commonsissa
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |